Madonna a dalt először az 1984-es MTV Video Music Awards-on adta elő esküvői ruhában, egy torta tetején, a Boy Toy övcsatjában, és fátyolban. Az előadás csúcspontja az volt, amikor felugrott, és körbefordult a színpadon. A kritikusok és tudósok szerint az egyik legfontosabb és legfelejthetetlenebb VMA előadás volt. A dal később szerepelt az 1985-ös The Virgin Tour turnén is, ahol Madonna ismét esküvői ruhában jelent meg a színpadon. Ekkor a léggömbök a közönség felé hullottak, miközben a színpadra ért esküvői csokorral a kezében. A koncert VHS-en is megjelent melyet Michiganban, Detroitban forgattak.